Olyokminsk

Ang Olyokminsk (; , Ölüöxümə) ay isang lungsod at sentrong pampangasiwaan ng Distrito ng Olyokminsky sa Republika ng Sakha, Rusya. Matatagpuan ito sa kaliwang pampang ng Ilog Lena, 651 kilometro (405 milya) timog-kanluran ng Yakutsk, ang kabisera ng republika. Ang populasyon nito (ayon sa Senso 2010) ay 9,494 katao.

Kilala ang lungsod sa ilang mga gusaling gawa sa kahoy na matatag pa rin kahit na buhat ang mga ito bago ang ika-20 dantaon wooden architecture, kasama ang Kapilya ng Alexander Nevsky (1891) at ang Katedral ng Ating Tagapagligtas (1860).

Kasaysayan
Itinatag ito noong 1635 bilang isang ostrog ng mga Cossack na pinamunuan ni Pyotr Beketov, sa kaliwang pampang ng Ilog Lena katapat ng bunganga ng Ilog Olyokma. Inilipat kalaunan ang kuta nang ilang kilometro salungat sa agos, sa isang kinatatayuang hindi gaanong bahain kapag tagsibol.

Bilang tagpuan ng trapiko sa ilog sa Lena at Olyokma, naging himpilan ito para sa mga ekspedisyon ng mga Ruso pasilangan at kalaunan ay naging sentro ng pangangalakal sa ruta ng ilog patungong Yakutsk. Ginawaran ito ng katayuang panlungsod noong 1783.

Dito ipinatapon ang mga Disyembristang manghihimagsik na sina Nikolay Chizhov at Andrey Andreyev.

Noong Ikalawang Digmaang Pandaigdig, itinayo rito ang isang palapagan para sa rutang panghimpapawid ng Alaska-Siberia (ALSIB) na ginamit upang ilulan ang Amerikanong mga sasakyang panghimpapawid ng palatuntunang Lend-Lease patungong Silangang Prontera.

Demograpiya

Ekonomiya at impraestruktura
Ang pagproseso ng tabla at ang isang planta ng kuryente ay mga pangunahing bahagi ng ekonomiya ng lungsod, pati na rin ang pagsasaka sa paligid nito.

Pinaglilingkuran ang Olyokminsk ng Paliparan ng Olyokminsk Airport .

Klima
Amg Olyokminsk ay may klimang subartiko (Köppen climate classification Dfc). Ang mga taglamig ay may mga katamtamang temperatura mula –34.6 hanggang −26.6 °C (−30.3 hanggang −15.9 °F) sa Enero, habang ang mga tag-init ay may mga katamtamang temperatura mula +12.0 hanggang +24.8 °C (53.6 hanggang 76.6 °F) sa Hulyo. Sa mga buwan ng tag-init ng Hunyo, Hulyo, at Agosto, kadalasang lumalagpas sa  ang mga temperatura tuwing araw. Mas-mataas ang pag-ulan sa tag-init kaysa sa ibang mga bahagi ng taon.

Talasanggunian

Talababa

Mga pinagkunan
Official website of the Sakha Republic. Registry of the Administrative-Territorial Divisions of the Sakha Republic. Olyokminsky District. 

Mga lungsod sa Republika ng Sakha
Mga bayan at lungsod sa Rusya